stanford-oval/wikipedia huggingface dataset:
אריאניות
תאולוגיה

כבר במאות הראשונות לספירה, בזמן בו גובשה הדוקטרינה הנוצרית, זיהו המאמינים מתח בין המונותאיזם הנוצרי, לבין האמונה בשילוש ופולחן ישו. המתח הזה לא זכה לתשובה רשמית אחת, אלא נענה על ידי מספר גישות מקומיות, האריאניות היא אחת מהן. על פי אריוס, האל הבן נברא על ידי האל האב. אלוהותו נובעת מהאצלתה עליו בידי האל האב, הבורא שאינו נברא, ועל כן הוא נחות ממנו. האל הבן-הלוגוס שהתגלם בישו לא היה קיים בו-זמנית עם האב ואיננו ישות אלוהית באותה דרגה, ואף על פי כן הוא נחשב כ"אדון" וזוכה להערצה ופולחן. הדוקטרינה התבססה על פסוקים מכתבי הקודש, ביניהם: "ה' קָנָנִי רֵאשִׁית דַּרְכּוֹ קֶדֶם מִפְעָלָיו מֵאָז, מֵעוֹלָם נִסַּכְתִּי מֵרֹאשׁ מִקַּדְמֵי-אָרֶץ" (משלי 22:8), "כִּי הָאֱלֹהִים שָׂם אֶת־יֵשׁוּעַ זֶה אֲשֶׁר צְלַבְתֶּם לְאָדוֹן וּלְמָשִׁיחַ" (מעשי השליחים 36:2). רבים בכנסייה התנגדו לזרם האריאני הן בגלל היותו מערער על מעמדו של ישו הנמצא במרכז הדוקטרינה הנוצרית, והן בגלל שהוא פותח פתח לפוליתאיזם, שהרי הוא מעודד פולחן לשתי ישויות אלוהיות שונות. הזרם המרכזי בכנסייה ראה באל האב כמוליד את הלוגוס, אך לא ייחס לו קדימות בזמן, שכן זוהי מערכת חוץ-זמנית ונצחית שנועדה לבטא את היחסים ביניהם.
היסטוריה > עד ועידת ניקיאה

הפולמוס בדבר מהות השילוש הקדוש קדם לאריאניות. הוא לבש את צורת הוויכוח האריאני בשנת 318, כאשר אריוס, כומר משכיל ממוצא לובי, החל להפיץ את תורתו ברבים, לפיה ישו בן האלוהים אינו נצחי אלא נברא על ידי האל האב, ולכן אינו בעל טבע אלוהי זהה לאל האב, אלא פחות ממנו. בשנת 320, ועידת אלכסנדריה, בראשות אלכסנדר בישוף אלכסנדריה, הכריזה על האמונה שלו כמנוגדת לטוהר האמונה, אך הוא סירב לחזור בו, ועל כן נודה. אריוס הצליח לשכנע בצדקת דרכו את אוסביוס, בישוף ניקומדיה, שהיה מקורב למשפחת הקיסר, ונתן לו מחסה ואפשרות להפיץ את רעיונותיו. המחלוקת בין המחנות הניצים הפכה לאלימה, ואף יצאה מגבולות מצרים כשבישופים נוספים הפכו למעורבים בה, ביניהם אוסביוס מקיסריה. הקיסר קונסטנטינוס חשש לאחדות האימפריה, ושלח את הוסיוס בישוף קורדובה, כדי שילמד את המצב ויברור בין המחנות. כדי ליצור האחדה בקרב הנהגת הכנסייה והמאמינים, כינס הקיסר את ועידת ניקיאה, הוועידה האקומנית הראשונה.
היסטוריה > ועידת ניקיאה

בוועידת ניקיאה (325) התכנסו כשלוש מאות בישופים, בחסות וביוזמת הקיסר, כדי ללבן את הסוגיות שיצרו פילוג בין חברי הכנסייה. שני בישופים בלבד צידדו באריוס. הוועידה פסקה כי טבעו של ישו זהה לטבעו של האל האב, עקרון המכונה מאז "homoousios". הוועידה פסלה את תורתו של אריוס והגדירה את האריאניות כמינות. בנוסף הוועידה גינתה את הזרם המונרכי, תיקנה את מועד חג הפסחא ועסקה בסמכויות השיפוט של הבישופים. הוועידה ניסחה את ה"אני מאמין", המכונה גם "הסימבול של ניקיאה", המתמצת את האמונה הנכונה. ניתן לזהות בו את ההתנגדות לזרם האריאני:
אני מאמין באלוהים האחד האב [...] ובאדון ישוע המשיח האחד, בן האלוהים, נולד מן האב [...] אלוהים מאלוהים, אור מאור, אלוהים אמת מאלוהים אמת, נולד ולא נוצר, מן המהות של האב [...] ואת אלה האומרים כי בן האלוהים היה זמן כאשר עדיין לא היה, ובטרם נולד לא היה, או נוצר יש מאין או ממהות אחרת, או שנברא [...] את אלה מנדה האמונה הקתולית והאפוסטולית.
מסקנות הוועידה קיבלו את אישורו ותוקפו של הקיסר. אריוס ושני הבישופים שתמכו בו הוגלו.
היסטוריה > מוועידת ניקיאה לוועידת קונסטנטינופול

הגלות וההתנגדות הנחרצת שספג אריוס בוועידת ניקאה צמצמו את ההשפעה שלו, אך לא עצרו את הפצת הרעיונות האריאניים. אוסביוס בישוף ניקומדיה חתר תחת מסקנות ועידת ניקאה, באמצעות פרשנות מוטה של המושגים בהם השתמשו בוועידה, דוגמת "מהות" (ousia) ו"ישות" (hypostasis). הוא הצליח להביא למינוי של בישופים אריאנים בעמדות מפתח, ולנצל את המתחים הפוליטיים לטובת קידום הדוקטרינה. הקיסרים קונסטנטיוס השני וואלנס היו קרובים לעמדות האריאניות וחיזקו את מעמדן בכנסייה. התחזקות המחנה האריאני הובילה להתנגדות המחנה השמרני.
את המאבק באריאנים הוביל הבישוף אתנסיוס מאלכסנדריה. ביוזמתו התכנסה בשנת 381 הוועידה האקומנית השנייה בקונסטנטינופול, במטרה לאשרר את המסקנות של ועידת ניקאה וכך להוציא סופית את המחנה האריאני מגבולות הכנסייה. בוועידת קונסטנטינופול דנו בדוקטרינת השילוש הקדוש והיא עוצבה סופית לרוחו של אתנסיוס. הקרדו עובד מחדש במטרה לצמצם את האפשרות לייחס לו פרשנות "כופרת". הוועידה כונסה בחסות הקיסר תיאודוסיוס הראשון. בדומה לקונסטנטינוס, גם הוא היה מעוניין באחידות בכנסייה, ודאג להבהיר זאת לבישופים. רוב הבישופים סרו למרותו וחתמו על מסקנות הוועידה, שהפכו לחוק קיסרי. על אף שהאורתודוקסיה שהציג אתנסיוס ביטאה קונצנזוס בקרב הבישופים, היא נקבעה בכפייה מסוימת. אתנסיוס אכף את מסקנות הוועידה בתקיפות ובקפדנות, ובכך חיסל כמעט לגמרי את האריאניות, שמאז נפוצה בעיקר בקרב השבטים הגרמאניים.
היסטוריה > האריאניות בקרב השבטים הגרמאנים

השבטים הגרמאנים האמינו בפנתאון פגאני משלהם, אליו נוספו אלים ייחודיים לכל שבט. התנצרותם הייתה תהליך מדורג. בתחילה יחידים התנצרו, בעיקר חיילים תחת השפעת הקיסר, ובשלבים מאוחרים יותר שבטים שלמים, בעיקר בהשפעת מיסיון יזום. אולפילס, בישוף אריאני יליד קפדוקיה, אחראי על נתח משמעותי במיסיון השבטים הגרמאנים. הוא זכה לתמיכת הקיסר האריאני ואלנס, ובשנת 377 החל בהפצת האמונה בקרב השבטים הגותיים שישבו בתוך גבולות האימפריה. הוא התקין את הכתב הגותי ותרגם את כתבי הקודש לגותית, תרגום המושפע מהתפיסות האריאניות, כדי לקרב את השבטים אל הנצרות. בתמיכת הקיסר הוא פעל גם בקרב השבטים הגותיים שישבו מחוץ לגבולות האימפריה, ומאמציו נשאו פירות. מרבית השבטים הגותיים, הוונדלים והלומברדים התנצרו והיו נאמנים לזרם האריאני, גם אם המשיכו לקיים מנהגים פגניים מסוימים. את המיסיון תיאר איזידורוס, בישוף סביליה:
ולאנס, אשר תעה מהאמת של האמונה הקתולית והחזיק בשחיתות המידות של המינות האריאנית, שלח אליהם כוהנים מינים ובשכנוע מרושע סיפח את הגותים אל הדוקטרינה הסוטה שלו והעביר, בזרע הרסני, [את] הרעל המזיק אל עם כה מפואר ועל ידי כך שימר וקיים לזמן רב את הסטייה אשר עם פתי ספג[...]
השבטים הגרמאנים העדיפו את האמונה האריאנית על פני זו השמרנית כי היא בידלה אותם מהאוכלוסייה הכללית, וכך אפשרה להם לשמור על המבנה החברתי הישן לו הורגלו. התפוררות האימפריה הרומית, שהייתה מזוהה עם הדוקטרינה השמרנית, גם היא עודדה אותם לדבוק בזרם האריאני. במאה הרביעית והחמישית היו תנודות בין הזרמים. חצרות מלוכה גרמאניות שהיו נאמנות לזרם האריאני המירו את נאמנותן והזדהו עם הזרם השמרני, בעיקר בעקבות שיקולים פוליטיים ואידאולוגיים, ולהפך.
כיבושיו של הקיסר יוסטיניאנוס באמצע המאה השישית, צמצמו את השפעתם של האריאנים. המעוז המשמעותי האחרון של האריאניות היה בממלכה הוויזיגותית בחצי האי האיברי, אולם בשנת 589 עברה החצר הוויזיגותית לקתוליות ובעקבותיה שאר העם. לא נותרו עוד קבוצות משמעותיות של אריאנים, והזרם דעך לחלוטין באירופה, ולאחר מכן גם בצפון אפריקה.
הערות שוליים

1 2 3 4 5 6  סופיה מנשה,'"`UNIQ--nowiki-00000000-QINU`"'הכנסייה הקתולית בימי הביניים: אידיאולוגיה ופוליטיקה, כרך א, רעננה:'"`UNIQ--nowiki-00000000-QINU`"'האוניברסיטה הפתוחה, 2005, עמ' 97-94
1 2  Maurice Wiles,'"`UNIQ--nowiki-00000002-QINU`"'Archetypal Heresy: Arianism through the Centuries, New York:'"`UNIQ--nowiki-00000002-QINU`"'Oxford University, 1996, עמ' 6
1 2 3  ואלה ז'ראר,'"`UNIQ--nowiki-00000006-QINU`"'הנצרות הקדומה: היסטוריה וספרות בתקופת כינונה (800-100), רעננה:'"`UNIQ--nowiki-00000006-QINU`"'האוניברסיטה הפתוחה, 2005, עמ' 90-91
↑  פאו פיגרס,'"`UNIQ--nowiki-00000009-QINU`"'הרוח והכלה: מבוא לתולדות הנצרות הקדומה, ירושלים:'"`UNIQ--nowiki-00000009-QINU`"'מאגנס, 2013, עמ' 90
↑  סופיה מנשה,'"`UNIQ--nowiki-00000016-QINU`"'הכנסייה הקתולית בימי הביניים: אידיאולוגיה ופוליטיקה, כרך ב, רעננה:'"`UNIQ--nowiki-00000016-QINU`"'האוניברסיטה הפתוחה, 2005, עמ' 133-126
| תאולוגיה נוצרית |
| --- | --- | --- |
| האלוהות | השילוש הקדוש • האל האב • ישו • רוח הקודש • קרדו • ומן הבן • אריאניות • הסבליאניות • המקדוניות | תומאס מאקווינס, מחשובי התאולוגים הנוצריים, ציור של קרלו קריוולי |
| כריסטולוגיה | לוגוס • אינקרנציה • דיופיזיטיות • מונופיזיטיזם/מיאפיזיטיות • דונאטיזם • מונותליטיזם • נסטוריאניזם • לידת הבתולין • עליית ישו • הביאה השנייה | תומאס מאקווינס, מחשובי התאולוגים הנוצריים, ציור של קרלו קריוולי |
| האדם והאל | החטא הקדמון • כפרה • פלגיאניזם • חטא • שבעת החטאים • חסד • גאולה • פרדסטינציה • יוסטיפיקציה • קדוש (קדוש מגן) • הסקרמנטים • טרנסובסטנציאציה | תומאס מאקווינס, מחשובי התאולוגים הנוצריים, ציור של קרלו קריוולי |
| תאולוגים חשובים | טרטוליאנוס • אוריגנס • פוליקרפוס • אתנסיוס • בסיליוס הגדול • גרגוריוס מנזיאנזוס • הירונימוס • אמברוזיוס • אוגוסטינוס • יוחנן כריסוסטומוס • קירילוס האלכסנדרוני • ברנאר מקלרבו • תומאס אקווינס • אנסלם • לותר • צווינגלי • קלווין • וסלי | תומאס מאקווינס, מחשובי התאולוגים הנוצריים, ציור של קרלו קריוולי |
פורטל נצרות • מושגים בנצרות
| --- | --- |
בקרת זהויות :  NLI: 987007295512005171  GND: 4132601-5  HDS: 011446  LCCN: sh85007137  NDL: 00560324  NKC: ph118601
נמל התעופה הבין-לאומי הונג קונג

נמל התעופה הבין־לאומי של הונג קונג (באנגלית: Hong Kong International Airport, סינית: 赤鱲角機場) הוא נמל התעופה המרכזי בהונג קונג. הנמל ידוע גם בשם צ'ק לאפ קוק (Chek Lap Kok) או בשם לנטאו כשם האיים שעליהם נמצא השדה. שדה התעופה בנוי על כ־12.48 קמ"ר וחלק ניכר משטחו של השדה היה בעבר מכוסה בים ויובש לצורך בנייתו.
נמל התעופה, שנבנה כתחליף לנמל התעופה ההיסטורי של הונג קונג - "קאי טאק", נפתח לפעילות מסחרית בשנת 1998 והוא מהווה מרכז אזורי לתעבורה אווירית הן לנוסעים והן למטען. זהו נמל מעבר מקובל לנוסעים ליעדים בסין ובמזרח ודרום-מזרח אסיה. נמל התעופה זכה בפרס "נמל התעופה הטוב ביותר" במספר תחרויות עולמיות, בין היתר בפרס Skytrax בשנים 2005 ו־2011, ומאז ועד 2019 נשאר בין חמשת הטובים בדירוג זה., בשנת 2020 זכה הנמל במקום השישי בדירוג "שדה התעופה הטוב בעולם" של SKYTRAX
הנמל פועל 24 שעות ביממה ומסוגל לשרת 45 מיליון נוסעים ושלושה מיליון טון מטען בשנה. נמל התעופה משמש כנמל הבית של חברת התעופה קת'אי פסיפיק וכן של מספר חברות קטנות יותר, ביניהן הונג קונג אקספרס, הונג קונג איירליינס, אואזיס הונג קונג, קת'אי דראגון ואייר הונג קונג.
נמל התעופה מוזכר כדוגמה לאירוטרופוליס, צורה חדשה (או שלב התפתחות חדש) של יישוב עירוני שנסמך על נמל תעופה גדול כעוגן כלכלי ותעסוקתי מרכזי.
היסטוריה

נמל התעופה נבנה על גבי אי מלאכותי שנוצר מהרחבת וחיבור שני האיים הקטנים "צ'ק לאפ קוק" ו"לאם צ'או". שטחם המקורי של האיים מהווה כעשרים וחמישה אחוזים מתוך 12.48 קמ"ר - שטחו של נמל התעופה.
שטח האדמה שיובש במהלך בניית השדה הגדיל את שטחה היבשתי הכולל של הונג קונג בכמעט אחוז אחד.
בניית נמל התעופה הייתה חלק מתוכנית בנייה גדולה (מגה פרויקט), שכללה כביש ומסילת ברזל לחיבור הנמל עם קאולון והונג קונג, בניית גשרים ומנהרות וייבוש שטחי ים נוספים. על פי ספר השיאים של גינס זהו נמל התעופה היקר ביותר שנבנה אי פעם. בוועידת ConExpo של שנת 1999 נבחר הפרויקט כאחד מעשרת הישגי הבניה הגדולים של המאה ה-20.
הנמל נפתח ב-6 ביולי 1998. בנייתו נמשכה שש שנים ועלתה 20 מיליארד דולר. משרד האדריכלים פוסטר ושות' היה אחראי על התכנון. לאחר פתיחתו סבל נמל התעופה במשך מספר חודשים מבעיות תפעוליות, טכניות ומכניות קשות, עד כדי כך שלתקופה מסוימת החליטה ממשלת הונג קונג על פתיחתו מחדש של מסוף המטען בנמל התעופה הישן, קאי טאק. התקלות הראשוניות טופלו והחל משישה חודשים לאחר פתיחתו פעל הנמל כמצופה.
בקרבת הנמל נבנים כעת מספר מיזמי בנייה גדולים, דוגמת העיר החדשה של טונג צ'ונג.
פעילות

נמל התעופה מופעל על ידי רשות שדות התעופה של הונג קונג. מנהל התעופה האזרחית של הונג קונג אחראי לשירותי בקרת התנועה האווירית, רישוי ופיקוח על קיום הסכמי ותקנות התעופה האזרחית בשדה.
בנמל התעופה שני מסלולי המראה ונחיתה מקבילים באורך 3,800 מטרים ורוחב 60 מטרים. ממדי המסלולים מאפשרים לנמל לקלוט מטוסים חדישים דוגמת האיירבוס 380, וקיימים במסוף הנוסעים שערים מתאימים לכך. למסלולים אישור לנחיתות אף בראות מוגבלת של 200 מטרים בלבד. ניתן להפעיל את השדה בקצב של עד 60 המראות או נחיתות בשעה.
אל על מפעילה טיסות יומיות בימים ראשון עד חמישי מנמל התעופה בן-גוריון להונג קונג וחזרה. הטיסות מבוצעות במטוסי בואינג 9–787.
ב-26 במרץ 2017 חנכה חברת התעופה קת'אי פסיפיק את הפעלת קו תל אביב-הונג קונג. הקו מבוצע במטוס איירבוס A350-900. החל מה-1 במרץ 2019 החלה החברה להפעיל טיסה יומית בקו זה.
הערות שוליים

↑  '"`UNIQ--templatestyles-00000002-QINU`"'"The World's Top 10 Airports 2017". Skytrax World airport wards. נבדק ב-2017-07-28.
↑  זכרונות מהעבר: אלו שדות התעופה הטובים בעולם, באתר כלכליסט, 13 במאי 2020
↑  '"`UNIQ--templatestyles-00000005-QINU`"'Derewicz, Mark (Spring 2011). "Welcome to the Age of Aerotropolis" (PDF). Endeavours. University of North Carolina at Chapel Hill: 24–29. אורכב מ-המקור (PDF) ב-2012-01-27. נבדק ב-2011-05-13.
↑  Plant, G.W; Covil, C.S.; Hughes, R.A., Site Preparation for the New Hong Kong International Airport, American Society of Civil Engineers, 1999 ISBN 0-7277-2696-X
↑  CONEXPO-CON/AGG '99 (1999). Top 10 Construction Achievements of the 20th Century. ISBN 0-9530219-5-5. מתאריך 10 בנובמבר 2005.
| --- | --- |
בקרת זהויות :  NLI: 987007390932405171  GND: 4702948-1  ISNI: 0000 0000 9011 3017  LCCN: n2001002129  VIAF: 131536593   WorldCat (עם VIAF): 131536593
עלייתו ונפילתו של שם טוב האבי

| --- | --- |

 בימוי:  נאור סוקי
 הופק בידי:  דרור פז
 תסריט:  תמיר בר
 שחקנים ראשיים:  תמיר בר
 מוזיקה:  תמיר בר ישי סוויסה רביד פלוטניק
 צילום:  אזמראו זמיר נגה
 חברת הפקה:  תאגיד השידור הישראלי
 הקרנת בכורה:  30 ביוני 2020
 משך הקרנה:  24 דק' 
 סוגה:  קומדיה
 פרסים:  זכה בפרס אקו"ם - אלבום השנה 20/21
 אתר רשמי
 דף הסרט ב־IMDb
 
עלייתו ונפילתו של שם טוב הֶאבִי הוא סרט קצר סאטירי ביצירתו ובכיכובו של תמיר בר, ששודר ב-30 ביוני 2020 בכאן דיגיטל.
תקציר הסרט

הסרט, שהוגדר כ"אופרת ראפ", עוסק בראפר בשם "שם טוב האבי" (תמיר בר), שמתמכר לסם הרדמה במהלך טיפול שיניים והופך באמצעותו לאמן מצליח, ובסופו של דבר נכנס לבית הסוהר. הסרט מורכב מארבעה שירים המלווים אותו: "סם הרדמה", "באים להרים", "האזרח הקטן" ו"עם אחד", שנכתבו על ידי תמיר בר ורביד פלוטניק, ששימש גם כיועץ המוזיקלי של הסרט. בסרט משתתפים ראפרים ישראלים שונים, בהם רביד פלוטניק, ג'ימבו ג'יי, מיכאל סוויסה, עמית אולמן, שקל, איתי לוקץ' ובני אסתרקין. בסרט משתתף גם השחקן מאיר סויסה, אביהם של ישי ומיכאל סוויסה, בתור רופא שיניים.
שם הסרט הוא משחק מילים על שמו של המוזיקאי שם טוב לוי.
שירים > סם הרדמה

הסרט מתחיל במערכון קצר, בו שם טוב האבי מתקשה להבין את רופאו (מאיר סויסה) בעקבות היותו מסומם מזריקה וגז צחוק. הוא מתבלבל וחושב שהרופא ממליץ לו להטיל את מימיו בכיור הקליניקה. כשהוא יוצא משם הוא מתחיל לשיר ראפ. בבית הראשון פוגש שם טוב את שכנו אבנר (ישי סוויסה), שמתלהב מיכולות הראפ של שם טוב ומציע לו עזרה בשיפור השיר שלו. השניים שרים יחד את הפזמון, ובבית השני שם טוב האבי מתחיל להופיע במועדון ולאט לאט יש יותר קהל והוא פוגש שם מפיק מוזיקלי (רביד פלוטניק) שמשכנע אותו להפיק אלבום.
השיר כולו מושר בסגנון ראפ עם מוזיקה אלקטרונית, ומהווה מעין פרודיה על שירי ראפ עכשוויים.
שירים > באים להרים

לאחר כ-5 שנים, שם טוב האבי הוא כבר ראפר מוכר ועשיר. השיר עוסק בכמה נושאים: תחילה, מילות השיר מזכירות שיר אהבה בין שם טוב למנקה הפיליפינית שלו (ג'נלין זוניו לוט), שממשיכה לנקות את ביתו גם כשעשרות אנשים באים לרקוד בביתו כל לילה כשהוא עורך מסיבה. אך לאחר הבית הראשון, הוא חושד שהמנקה גונבת לו ציוד מהבית. הוא הולך לבדוק לה את התיק וכשהוא מגלה שהיא לא זו שגונבת, הוא מבין שאלה האנשים המוזמנים למסיבה שהוא עורך. צמד המילים "באים להרים" הוא משחק מילים - להרים פירושו בסלנג עברי גם לשמח וגם לגנוב. לבסוף הוא שר קטע סולו קצר ללא מוזיקה על אנשים שגונבים ממנו, ובהן למשל חברות הכבלים, להן שילם על חבילת ספורט אשר לא כללה את ליגת האלופות. בסוף השיר מגיעים שוטרים לביתו.
שירים > האזרח הקטן

שיר זה מתרחש בבית המשפט בו נשפט שם טוב האבי בגין העלמת מס. עורך דינו (ג'ימבו ג'יי) ממליץ לו לדבר על פנסיה כדי לתרץ את מעשיו. שם טוב נסחף לתוך שיר מחאה, בו הוא פונה ישירות לשופט, ומעביר ביקורת על מדיניות המיסים של המדינה. הוא מבקר את הטייקונים ובעלי ההון ששוחטים את האזרח הקטן ולא משאירים לו כסף. הפזמון מתחיל בפרפרזה לשיר "מי יצילני נא" של רמי קלינשטיין כששם טוב האבי שר "משתנה של מדינה / וואלה מי יצילני, אמא?". לאחר מכן הוא שר בקול גבוה "האזרח הקטן אני!" וכל באי בית המשפט קופצים ורוקדים, תוך שהשופט מתקשה להילחם בבלגן. בבית השני, שם טוב מעביר ביקורת רבה על הכנסת ועל תמיכתה בטייקונים במקום ב"אזרח הקטן", אך תוך כך הוא נתקל בניסוחים בעיתיים ("אני שומר בצד כסף שאני עובד עליו") ובטעות מודה בפשעים שונים ("הסתרתי הון, גנבתי טובלרון / מגיע הטכנאי של הוט, קובר אותו בחולות של ראשון"). תוך כדי שהוא מדבר מגיעה אישה (דלית זריהן), שמעבירה שוחד מבעלי ההון לשופט לעיני כל. במהלך הפזמון השני, בחסות הבלגן ששורר באולם, נלקח שם טוב על ידי השוטרים.
שירים > עם אחד

שם טוב נכנס לכלא, שם האסירים הנוספים מספרים לו על תוכנית בריחה מהכלא. שם טוב נרתע מהתכנית, ובעקבות זאת, שאר האסירים חושדים שהוא מלשין. הוא מסתכסך עם שני אסירים הומוסקסואלים, שמזהים אותו כהומופוב (אייל דוידי ושגיא דהן), ולאחר מכן עם אסירים כהי עור כשהוא פולט אמירה לא-תקינה פוליטית (אייל דוידי ואברהם לגסה). לבסוף, נפגש עם מנהיג של כנופיית נאו-נאצים שהכריזו על עצמם כרייך השלישי. מנהיג הכנופיה (איתי לוקץ') מציע לו להצטרף אליהם, ושם טוב מסביר לו שהוא יהודי, מה שגורם לנאצי לרצות לתפוס אותו. את כל הבעיות שלו הוא מספר לעורך הדין שלו כדי שיגיש ערעור, אך זה לא מתעניין בצרותיו של שם טוב, ומספר לו שהוא למעשה בוגד בו עם בת זוגו (דורון גוברמן), והם מתחתנים. השניים אומרים לו שאם הוא רוצה לבטל את החתונה, שיבוא. כשהרב שואל "מישהו מתנגד?" הוא צריך לומר שהוא. עוד הם אומרים לו שאם הוא מתכוון לבוא שילבש ז'קט מכובד. באותו הערב הוא בורח עם האסירים האחרים, ובסצנה האחרונה הוא נראה לובש את הז'קט. מלבד זאת, לאחר שהוא ברח, השוטרים מכריזים על לכידתו של שם טוב בעדיפות עליונה, מכיוון שמדובר ב"נאצי הומופוב גזען". שוטר ממוצא אתיופי מציע לשוטרים לבדוק אם האסירים ברחו דרך חור שמצא בקיר, שבבירור שימש כמנהרה לבריחה, אך השוטרים הלבנים לא מקשיבים לו ובמקום זאת הולכים לראות את הסרט חומות של תקווה. הסצנה מעבירה ביקורת על התנהלות המשטרה, פילוג החברה הישראלית והחובה לבחור צד, כמו בבית הסוהר. השיר נגמר ב"המשך יבוא".
שחקנים

| שחקן | שם הדמות | תיאור הדמות | הערות |
| --- | --- | --- | --- |
| תמיר בר | אדם שם טוב (שם טוב האבי) | צעיר שהתמכר לסמי ההרדמה של רופא השיניים שלו ונהפך לראפר מצליח. הוא מעלים מיסים ועל כן הוא מועמד למשפט. במשפט הוא מתפרע ומודה בפשעים נוספים מה שמביא לשליחתו לכלא. | יוצר הסרט |
| מאיר סוויסה | רופא שיניים | רופא השיניים המטפל בשם טוב. דמותו לא מדברת בהיגיון ככל הנראה בעקבות אי ההבנה של שם טוב האבי המסומם. | שחקן אורח. אביהם של ישי סוויסה ומיכאל סוויסה |
| ישי סוויסה | אבנר | השכן של שם טוב המלמד אותו את הצעדים הראשונים שלו כראפר. | המפיק המוזיקלי של הסרט |
| רביד פלוטניק | המפיק של שם טוב | המפיק של שם טוב. | היועץ המוזיקלי של הסרט |
| לוסי איוב | עצמה | מגישת חדשות בכאן 11 המציגה את מעצרו של שם טוב. | שחקנית אורחת |
| ג'נלין זוניו לוט | — | המנקה ששם טוב שכר והוא חושד בה שגנבה ממנו דברים. | — |
| יאיר נשר | — | עורך הדין מטעם התביעה במשפט של שם טוב. | — |
| ג'ימבו ג'יי | — | עורך דינו של שם טוב. בוגד בשם טוב עם חברתו לשעבר. | — |
| שמואל גולדשטיין | — | השופט במשפטו של שם טוב. | — |
| דלית זריהן | — | מוצגת בתור הקארמה. מעבירה שוחד לשופט לעיני כל. | — |
| מיכאל סוויסה | — | שותפו לתא של שם טוב. | — |
| רפאל בן שמעון | — | שותפו לתא של שם טוב. | — |
| בני אסתרקין | — | שותפו לתא של שם טוב. | — |
| דורון גוברמן | — | חברתו לשעבר של שם טוב שבוגדת בו עם עורך דינו. | — |
| אייל דוידי | — | אסיר בכלא. | — |
| שגיא דהן | — | אסיר בכלא. | — |
| ישראל מלסה | — | אסיר בכלא. | — |
| איתי לוקץ' | — | אסיר אף הוא. מנהיג כנופיה של נאצים, ומבקש משם טוב האבי להצטרף לכנופייתו. | — |
| עמית אולמן | — | מפקד המשטרה שאחראי על חקירת בריחת האסירים מהכלא. | הדמות מהווה מחווה לדמותו של ג'ו מהמחזמר "העיר הזאת" אותה מגלם אולמן |
| שלומי בן עזרא | — | חוקר במשטרה. | — |
| חנן נחמן יקוטיאל | — | חוקר במשטרה. | — |
| אברהם לגסה | — | חוקר במשטרה. | — |
ביקורות

הסרט זכה בעיקר לביקורות חיוביות. דנית צמית מ-ynet העניקה לסרט ביקורת חיובית, באומרה כי הוא "יצירה מרעננת, ביקורתית ונטולת פילטרים". גם צליל הופמן ממאקו העניקה לסרט ביקורת חיובית, באומרה כי הסרט הוא "24 דקות מפוארות של אופרת היפ הופ הזויה וצבעונית שמצדיקה כל שקל ששילמנו להם בשנה האחרונה". נדב מנוחין מוואלה! NEWS ביקר את הסרט אף הוא, תוך שהגדיר אותו כ"קאלט" וכ"נונסנס פרוע ונטול יומרות". אף על פי כן, ניב הדס מהארץ ביקר את הסרט באופן מעורב, באומרו כי הסרט "לא מספיק טוב כדי להגיע למעמד פולחני."
הצלחה

האלבום זכה בפרס אקו"ם להישג השנה לאלבום לשנת 20/21 השירים מתוך הסרט צברו הצלחה רבה בסטרימינג, תוך שהשיר "סם הרדמה" הגיע למקום הרביעי במצעד שירי הספוטיפיי השבועי, השיר "האזרח הקטן" הגיע למקום ה-12, השיר "עם אחד" הגיע למקום ה-35 והשיר "באים להרים" הגיע למקום ה-44. השירים "סם הרדמה" ו"האזרח הקטן" אף הועמדו לתואר שיר השנה במצעד המוזיקה השנתי של מאקו, והשיר "סם הרדמה" נכלל בהצבעת מצעד הפזמונים השנתי של כאן גימל. השיר "סם הרדמה" הגיע למקום ה-6 במצעד הפזמונים העברי השנתי של מאקו ולמקום ה-12 במצעד השנתי של כאן גימל, והשיר "האזרח הקטן" הגיע למקום ה-13 במצעד השנתי של מאקו.
בסיכום השנתי של יוטיוב ישראל לשנת 2020, הגיע הסרט למקום הראשון ברשימת "עשרת הסרטונים הטרנדיים ביותר בישראל".
פסקול

| --- | --- |

 פסקול מאת שם טוב האבי
 יצא לאור:  19 ביולי 2020
 סוגה:  היפ הופ • טראפ
 שפה:  עברית
 חברת תקליטים:  נענע דיסק • תאגיד השידור הישראלי
 הפקה:  ישי סוויסה
אלבום הפסקול של הסרט יצא לאור ב-19 ביולי 2020, על ידי חברת התקליטים נענע דיסק. האלבום זכה בפרס אקו"ם להישג השנה לאלבום בשנת 20/21.
| עלייתו ונפילתו של שם טוב האבי> מס' | עלייתו ונפילתו של שם טוב האבי> שם | עלייתו ונפילתו של שם טוב האבי> משך | עלייתו ונפילתו של שם טוב האבי>  | עלייתו ונפילתו של שם טוב האבי>  | עלייתו ונפילתו של שם טוב האבי>  | עלייתו ונפילתו של שם טוב האבי>  | עלייתו ונפילתו של שם טוב האבי>  | עלייתו ונפילתו של שם טוב האבי>  | עלייתו ונפילתו של שם טוב האבי>  |
| --- | --- | --- | --- | --- | --- | --- | --- | --- | --- |
| 1. | סם הרדמה (בשיתוף ישי סוויסה ורביד פלוטניק)   | 3:38 |  |  |  |  |  |  |  |
| 2. | באים להרים  | 4:29 |  |  |  |  |  |  |  |
| 3. | האזרח הקטן (בשיתוף ג'ימבו ג'יי)   | 3:22 |  |  |  |  |  |  |  |
| 4. | עם אחד (בשיתוף ג'ימבו ג'יי, מיכאל סוויסה, שקל, בני אסתרקין, אברהם לגסה, עמית אולמן, לוקץ' ודורון גוברמן)   | 5:22 |  |  |  |  |  |  |  |
הערות שוליים

1 2  '"`UNIQ--nowiki-00000002-QINU`"'"לא באתי בשביל ג'ימבו או רביד — באתי לשמח ילד בבידוד", באתר הארץ, 13 ביולי 2020
1 2  נדב מנוחין‏, "שם טוב האבי": נבחרת החלומות של הראפ וגיבור מצחיק אחד בסרט שחייבים לראות, באתר וואלה, 6 ביולי 2020
↑  דנית צמית,'"`UNIQ--nowiki-00000004-QINU`"'"זה שערורייתי מדי": הסיפור מאחורי היצירה שמסעירה את הרשת, באתר ynet, 7 ביולי 2020
↑  תגיד מאיפה באת לנו מכוכב חלל?, באתר ‏מאקו‏, 10 ביולי 2020
1 2  '"`UNIQ--nowiki-00000008-QINU`"'ניב הדס,'"`UNIQ--nowiki-00000009-QINU`"'שם טוב האבי: הייפ מוגזם או קאלט בהתהוות?, באתר הארץ, 29 ביולי 2020
↑  מצעד שירי הספוטיפיי השבועי, באתר www.spotifycharts.com, ‏21 באוגוסט 2020
1 2 3  מצעד שירי הספוטיפיי השבועי, באתר www.spotifycharts.com, ‏31 ביולי 2020
↑  המצעד השנתי של ישראל - תש"פ, באתר ‏מאקו‏, 12 באוגוסט 2020
↑  המצעד הרשמי של כאן גימל - הצביעו והשפיעו!, באתר כאן-תאגיד השידור הישראלי
↑  ינון בן שושן,'"`UNIQ--nowiki-0000000D-QINU`"'יוטיוב מסכמת שנה: אלו הקליפים הכי נצפים בישראל, באתר ישראל היום, 1 בדצמבר 2020
↑  עלייתו ונפילתו של שם טוב האבי, נבדק ב-2020-07-18
↑  רן בוקר,'"`UNIQ--nowiki-00000010-QINU`"'פרסי אקו"ם: חנן בן ארי "מחבר השנה" עם השיר המושמע ביותר; מפעל חיים למירית שם אור ואתי אנקרי, באתר ynet, 20 ביולי 2021
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
רבקה קוהוט

| --- | --- |

 לידה:  9 בספטמבר 1864 קאשה בהונגריה (כיום בסלובקיה)
 פטירה:  11 באוגוסט 1951 (בגיל 86) ניו יורק
 שם לידה:  רבקה בטלהיים
 מדינה:  ארצות הברית
 פעילות בולטת:  נשיאת המועצה הבין-לאומית של נשים יהודיות
 השקפה דתית:  יהדות
 בן זוג:  חנוך יהודה קוהוט
רבקה קאהוט, צילום מ-1921
רבקה קוֹהוּט (באנגלית: Rebekah Bettelheim Kohut‏; 9 בספטמבר 1864 – 11 באוגוסט 1951) הייתה מחנכת, סופרת ומנהיגת קהילה אמריקאית, יהודיה ילידת הונגריה. היא הייתה הנשיאה הראשונה של הקונגרס העולמי לנשים יהודיות, שנבחרה בוועידה הראשונה שלו (אנ') בשנת 1923. ב-1935 כינתה ליליאן וולד את רבקה קוהוט "הגברת הראשונה של יהדות אמריקה".